Estibalitz González

Estibalitz González Solozabal (Ermua, Bizkaia, 1963ko irailaren 1a) euskal idazlea, ipuin-kontalaria eta wikilaria da.

Biografia 
​
Estibalitz Ermuan jaio zen. Gaur egun Durangon bizi da. Lanbidez Haur Hezkuntzako irakaslea da. Ume eta kale-kantu tradizionalak batzeko duen zaletasunak arlo horretan hainbat lan egitera bultzatu du.

Lanak 

 1990ean Ermuko Euskal Birusa Elkarte Kulturala izeneko taldean hasi zen kolaboratzen, baita haren barruan dagoen Ermua eta Mallabiko Drogetenitturri aldizkarian ere.
 Ehunka artikulu idatzi ditu Ermuko historia, ohitura zahar, lanbide eta pertsonaia esanguratsuei buruz, herriko hizkeran beraietako asko. 
 Ermuko Ahozko Ondarea egitasmoaren bultzatzaile eta koordinatzailea da.
 Ipuin-kontalari jardun du hainbat biblioteka eta eskolatan, baita ume-kantak irakasten ere.
 Ermuko Alboka Musika Eskola eta Drogetenitturri aldizkariaren arteko Bertoko kantuak egitasmoaren bultzatzailea eta koordinatzailea da.
 Kantu jolasak bideoa koordinatu zuen (Ermuko Anaitasuna Ikastola, 2001).
 Lapikotxiki. Kantuz kulunkatzen liburua + DVDa argitaratu zuen (Eibarko ...eta kitto! Euskara Elkartea, 2010) (2. argitalpena 2014). 
 Gerediaga elkartearen Astola 7 aldizkarian (2013) Ermua, milaka etorkinen harleku lana.

Sariak 
 2002an Ermuko “Juanita Ibaibarriaga” Literatur Lehiaketako lehen saria irabazi zuen, “Ur tanta hura” lanarekin

Erreferentziak

Kanpo estekak 
 Ermua.es. Estibalitz González
 Lapikotxiki.
 Fandom. Biblioteka birtuala
 Elkarrizketa. El Correo
 Alboka abesti bilduma

Bizkaiko idazleak
Ipuin kontalariak
Ermuarrak
Emakume idazleak